als_Latn dik_Latn sna_Latn
Kjo është një pjesë e letrës që deputeti Tom Doshi i ka drejtuar prokurorit të Krimeve të Rënda Adnan Xholi si pjesë e provave për të faktuar akuzat e tij. “Jam informuar nga burime të sigurta se Z. Spartak Braho, Kryetari i Komisionit të Sigurisë së Kuvendit dhe shtetasi Nard Koka kanë udhëtuar në datën 6 mars për në Hanover të Gjermanisë për të takuar Fatjon Skënderin, sekserin e krimit ndaj dy deputetëve të Kuvendit, me qëllime të qarta për të fshehur të vërtetën dhe shtrembëruar drejtësinë”.
Deputeti socialist Tom Doshi, i cili ka denoncuar një komplot për eliminimin e tij fizik dhe të deputetit demokrat Mhill Fufi, u paraqit sot për herë të shtatë në Prokurorinë e Krimeve të Rënda.Pas rreth 2 orë qendrimi brenda, deputeti Tom Doshi la ambientet e Prokurorisë së Krimeve të Rënda rreth orës 11:20 minuta duke deklaruar se ngjarja për një komplot mbi vrasjen e tij është e vërtetë.
Doshi dha një deklaratë të shkurtër për mediat duke thënë se hetimet janë në rrugë të mbarë se ka një komplot për ekzekutimin e tij dhe deputetin Mëhill Fufi dhe se prokuroria ka prova dhe material të bollshëm për të hetuar këtë ngjarje.
Çfarë po ndodh me hetimet?
Hetimet vazhdojnë. Prokuroria ka material të bollshëm tashi me punu…Ngjarja është e vërtetë, e gjatë rrugës e hetimeve gjithçka do të zbardhet.
Cfarë keni depozituar?
Është sekret hetimi…
Ka dalë një raport për Bardhok…?
A pyete për mua apo don me ba hetimet të tjera…Shko ta marrsha…!
Doshi edhe sot ka vijuar dëshminë pas fakteve të paraqitura një ditë më parë. Këto prova, sipas tij provojnë pretendimet për skenarin e vrasjes së dy deputetëve.
Një telefon celular, dhjetëra mesazhe telefonike si dhe disa pamje filmike, janë disa nga provat që Doshi la dje në tavolinën e punës së prokurorëve. Nëpërmjet këtyre provave, Doshi pretendon të bindë prokurorët, se faktet e denoncuara prej tij qëndrojnë dhe se është deputeti Frroku ai që e ka informuar për komplotin për vrasje si dhe e ka prezantuar me Durim Bamin.
Burime pranë grupit hetimor të Gazetës Shqiptare, thanë se Doshi dorëzoi disa mesazhe telefonike të shkëmbyera me deputetin Frroku, si dhe celularin në të cilin janë të ruajtura mesazhet. Sa u përket pamjeve, ende nuk janë këqyrur nga prokurorët, për të parë se çfarë përmban CD-ja e dorëzuar nga deputeti denoncues. Doshi u shfaq në derën e prokurorisë në orën 13:00 dhe u largua prej andej dy orë e 20 minuta më vonë. Nuk preferoi të fliste për mediat, por ajo çfarë është e sigurt, lidhet me faktin që dosjen e verdhë që mbante në duar e dorëzoi pranë grupit hetimor.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn